রাঙ্গাবালীতে বহিষ্কারের পর পরীক্ষার্থীর আত্মহত্যার চেষ্টা
অসদুপায় অবলম্বনের দায়ে পটুয়াখালীর রাঙ্গাবালী উপজেলায় এক এসএসসি পরীক্ষার্থীকে বহিষ্কার করা হয়েছে। মঙ্গলবার ইংরেজি প্রথম পত্রের পরীক্ষা চলাকালীন রাঙ্গাবালী মডেল মাধ্যমিক বিদ্যালয় কেন্দ্রে এ ঘটনা ঘটে।







এ ঘটনার পর বিষপান করে আত্মহত্যার চেষ্টা করেছে ওই পরীক্ষার্থী।




ওই কেন্দ্রের সচিব মুজিবুর রহমান বলেন, নকল বহন করার দায়ে ১০টা ৫৫ মিনিটে উপজেলার কাছিয়াবুনিয়া মাধ্যমিক বিদ্যালয় থেকে এসএসসি পরীক্ষায় অংশ নেয়া ইশাত হোসেন নামের এক পরীক্ষার্থীকে বহিষ্কার করা হয়। উপজেলা নির্বাহী কর্মকর্তা ও নির্বাহী ম্যাজিস্ট্রেট মো. সোহাগ হাওলাদার তাকে বহিষ্কার করেন।
 
এদিকে মানসিক চাপে বহিষ্কৃত পরীক্ষার্থী ইশাত বাড়িতে গিয়ে বিষপান করে আত্মহত্যার চেষ্টা করেছে। পরে তাকে তাৎক্ষনিক রাঙ্গাবালী ইউনিয়ন স্বাস্থ্য ও পরিবার কল্যান কেন্দ্রে নিয়ে চিকিৎসা প্রদান করা হয়।
কাছিয়াবুনিয়া মাধ্যমিক বিদ্যালয়ের সিনিয়র শিক্ষক মিজানুর রহমান রাশেদ বলেন, ‘প্রাথমিক চিকিৎসার পর ইশাত এখন সুস্থ আছে।

অসদুপায় অবলম্বনের দায়ে পটুয়াখালীর রাঙ্গাবালী উপজেলায় এক এসএসসি পরীক্ষার্থীকে বহিষ্কার করা হয়েছে। মঙ্গলবার ইংরেজি প্রথম পত্রের পরীক্ষা চলাকালীন রাঙ্গাবালী মডেল মাধ্যমিক বিদ্যালয় কেন্দ্রে এ ঘটনা ঘটে।